音響

音響組合，或者跟英式英文叫 Hi-Fi，係指高音質嘅音樂播放電器，技術上音響組合同 Hi-Fi 有少少唔同，音響組合係指一嚿嚿嘢每嚿唔同功能，要駁埋先出到聲，但係 Hi-Fi 只係指像真度高，即係如果出到靚聲，就算淨係得一嚿或者淨係喇叭係拆得出來，都可以叫做 Hi-Fi。

所謂音響組合傳統上係包括幾嚿嘢：
 音響放大器，可能包埋前級放大器，又或者前級係獨立一嚿
 EQ，可能係放大器嘅一部分
 收音機
 唱盤或者 CD 機
 錄音座，已經淘汰咗
 喇叭

如果真係組合，可以唔用嘅部分唔買，或者嚿嚿唔同牌子都得。放大器同收音機可以夾埋一嚿，叫接收器。放大器亦都會有輔助輸入，即係可以駁其他嘢；而今嘅 Hi-Fi 亦都會預咗會駁其他嘢，例如電視等等。

音響喇叭‎
膽機